Wetenskap, Tegnologie, Ingenieurswese en Wiskunde (afgekort met die akroniem STEM) is 'n term wat gebruik word om hierdie akademiese dissiplines saam te voeg. Hierdie term word tipies gebruik wanneer onderwysbeleid en kurrikulumkeuses in skole aangespreek word om mededingendheid in die ontwikkeling van wetenskap en tegnologie te verbeter. Dit het implikasies vir arbeidsmagontwikkeling, nasionale veiligheidskwessies en immigrasiebeleid. Die wetenskap in STEM verwys gewoonlik na twee uit die drie belangrikste takke van die wetenskap: natuurwetenskappe, insluitend biologie, fisika en chemie, en formele wetenskappe, waarvan wiskunde 'n voorbeeld is, saam met logika en statistiek. Die derde grootste vertakking van die wetenskap, sosiale wetenskappe, insluitende sielkunde, sosiologie, en politieke wetenskap, word afsonderlik geklassifiseer onder die ander twee takke van die wetenskap, en word saam gegroepeer met geesteswetenskappe en kuns volgens 'n ander akroniem genoem HASS - Humanities, Arts, and Social Sciences (Geesteswetenskappe, Kuns, en Sosiale Wetenskappe). In enige onderwysstelsel, verwys die term wetenskap hoofsaaklik na die natuurwetenskappe, met wiskunde 'n selfstandige vak, en die sosiale wetenskappe word gekombineer met die geesteswetenskappe onder die sambreelterm sosiale studies.